Diari Oficial de la Generalitat Valenciana


Sumari del DOGV 910, del 27-09-1988 (1988/812016)

ORDRE de 24 d'agost de 1988, de la Conselleria de Cultura, Educació i Ciència, per la qual es dicten instruccions per a l'ampliació del règim de concerts educatius per als nivells de Pre-escolar als centres concertats que imparteixen l'ensenyament en valencià.
--------------------------------------------------------------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/1988/08/24/(1)/dof/vci/html**

### Dades del document

Número de DOGV
:   910

Data del DOGV
:   27-09-1988

Secció del DOGV
:   DISPOSICIONS GENERALS

Número del document
:   1988/812016


Data del document
:   24-08-1988

Organisme emissor
:   Conselleria de Cultura, Educació i Ciència

Tipus de document
:   Ordre

Ordre de 24 d'agost de 1988, de la Conselleria de Cultura, Educació i Ciència, per la qual es dicten instruccions per a l'ampliació del règim de concerts educatius per als nivells de Pre-escolar als Centres concertats que imparteixen l'Ensenyament en Valencià.  
La Llei Orgànica 8/1985, reguladora del Dret a l'Educació, determinà la implantació del règim de concerts educatius en els centres docents privats que desitgen col·laborar amb l'Administració educativa en la prestació del servei públic d'ensenyament.  
Alhora, l'Estatut d'autonomia de la Comunitat Valenciana i la Llei d'Us i Ensenyament del Valencià preveuen la possibilitat de rebre l'educació en Valencià.  
Per això, i per a facilitar als alumnes que desitgen cursar els estudis en Valencià la possibilitat d'accedir als centres concertats des del nivell de Pre-escolar, i d'acord amb els criteris establerts en l'article primer, punt dos, apartat e) de la Llei d'Us i Ensenyament del Valencià i en les disposicions de desplegament d'aquesta Llei, per les quals es regula l'ensenyament en Valencià.  
En exercici de les competències establertes en l'article 35 de la Llei Orgànica 5/1982, d'1 de juliol, per la qual s'aprovà l'Estatut d'autonomia de la Comunitat Valenciana, i atès que han estat traspassades les funcions i els serveis en matèria d'ensenyament a la Generalitat Valenciana pel Reial Decret 2093/1983, de 28 de juliol, i fent ús de les atribucions assenyalades en l?article 35 de la Llei 5/1983, de Govern Valencià,  
ORDENE:  
Primer  
Els Centres docents privats que es troben acollits al règim de concerts educatius en el nivell d'Educació General Bàsica imparteixen els ensenyaments en València i tenen autorització per a impartir el nivell d'Educació Pre-escolar, podran sol·licitar a la Conselleria de Cultura, Educació i Ciència l'ampliació de concert per a les unitats de Pre-escolar (Pàrvuls), segons que disposen la Llei Orgànica reguladora del Dret a l'Educació i el Reglament de Normes Bàsiques sobre concerts educatius.  
Segon  
Els centres presentaran, juntament amb la sol·licitud la següent documentació complementària, que acredite la possessió dels requisits establerts en l?article anterior:  
- Autorització administrativa de les aules de Pre-escolar (Pàrvuls).  
- Relació de professors de les unitats de pàrvuls.  
- Còpia de l'autorització del Pla d'Ensenyament en Valencià.  
En tot cas, i en igualtat de condicions, tindran preferència els centres que funcionen en règim de cooperativa, els quals adjuntaran la fotocòpia compulsada dels Estatuts de la cooperativa.  
Tercer  
Les sol·licituds i la documentació complementaria es presentaran en el termini de quinze dies naturals comptats a partir de l'endemà de la publicació de la present Ordre en el Diari Oficial de la Generalitat Valenciana, en el Servei Territorial de Cultura i Educació corresponent a l'àmbit territorial d'aquest.  
Quart  
Els Directors Territorials de Cultura i Educació tramitaran les sol·licituds, amb l'informe corresponent, a la Direcció General de Centres i Promoció Educativa, quinze dies després de l'última data per a la presentació de les sol·licituds.  
Cinquè  
L?aprovació dels concerts que s'establirà, suposarà una incorporació en règim singular de les unitats de Pre-escolar i tindran vigència de l'1 de setembre de 1988 al 31 d'agost de 1989.  
Sisè  
La revocació dels concerts s'efectuarà seguint el procediment establert en el Reglament de Normes Bàsiques sobre concerts educatius.  
DISPOSICIONS FINALS  
Primera  
Es autoritzat el Director General de Centres i Promoció Educativa a dictar les instruccions necessàries per al desplegament d'aquesta Ordre.  
Segona  
La present Ordre entrarà en vigor l'endemà de la publicació en el Diari Oficial de la Generalitat Valenciana.  
València, 24 d'agost de 1988.  
El Conseller de Cultura, Educació i Ciència,   
CEBRIA CISCAR I CASABAN


Còpia Permalink ELI